stanford-oval/wikipedia huggingface dataset:
1613
Tapahtumia

20. tammikuuta – Ruotsin ja Tanskan välinen Kalmarin sota päättyi Knäredin rauhaan.
21. helmikuuta – Romanov-sukuun kuulunut Mikael valittiin Venäjän tsaariksi. Niin sanotun sekasorron ajan (vuodesta 1598) katsotaan päättyneen tähän.
Agung nousi jaavalaisen Mataramin valtakunnan hallitsijaksi.
Syntyneitä

6. helmikuuta – Nathaniel Highmore, brittiläinen kirurgi (k. 1685)
6. maaliskuuta – Stjepan Gradić, kroatialainen filosofi, fyysikko ja matemaatikko (k. 1683)
12. maaliskuuta – André Le Nôtre, ranskalainen puutarhuri (k. 1700)
7. huhtikuuta – Gerard Dou, alankomaalainen taidemaalari (k. 1675)
31. toukokuuta – Juhana Yrjö II, Saksin vaaliruhtinas (k. 1680)
15. syyskuuta – François de La Rochefoucauld, ranskalainen kirjailija (k. 1680)
25. syyskuuta – Claude Perrault, ranskalainen lääkäri, tiedemies ja arkkitehti (k. 1688)
23. joulukuuta – Carl Gustaf Wrangel, ruotsalainen marsalkka (k. 1676)
Khušal Khattak, afganistanilainen runoilija (k. 1689)
Erik Åkesson Soop, ruotsalainen kamariherra ja Pohjanmaan maaherra 1644–1648 (k. 1674)
Peter Sterry, englantilainen teologi, filosofi ja puritaanipappi (k. 1672)
Kuolleita

12. huhtikuuta – Nils Nilsinpoika, ruotsalainen hovimies ja kihlakunnantuomari (s. 1554)
14. huhtikuuta – Amano Yasukage, japanilainen daimio (s. 1537)
22. lokakuuta – Mathurin Régnier, ranskalainen pappi ja kirjailija (s. 1573)
6. joulukuuta – Anton Praetorius, saksalainen pappi (s. 1560)
Mathew Baker, englantilainen insinööri ja laivasuunnittelija (s. 1530)
Angelo Ingegneri, italialainen kirjailija (s. 1550)
Olaus Georgii Suomalainen, suomalainen runoilija (s. 1580)
Panembahan Krabyak, Mataramin valtakunnan hallitsija 1601–1613
ADL

| Adam Baptiste> Henkilötiedot |
| --- | --- |
Syntynyt: 8. helmikuuta 1973 (ikä 51)
Muusikko
Taiteilijanimi:  ADL
Laulukielet:  englanti
Tyylilajit:  hip hop
  [ Muokkaa Wikidatassa ] [ ohje ]  
Adam Jewelle Baptiste (s. 8. helmikuuta 1973), taiteilijanimeltään ADL on ruotsalais-yhdysvaltalainen hip hop -artisti Tukholmasta. Hän puhui 1990-luvulla paljon rasismin vastaisista asioista Ruotsissa, sekä osallistui MTV Europe -kanavalla esitettyyn rasismia käsitelleeseen keskustelufoorumiin.
Singlet

Medicine (2014)
Svart kaffe (2015)
Forever börjar här (feat. Joakim Berg) (2015)
Aiheesta muualla

Stonefunkers biography - 1998
Adrian Mierzejewski

Mierzejewski vuonna 2011
Adrian Mierzejewski (s. 6. marraskuuta 1986 Olsztyn) on puolalainen jalkapalloilija, pelipaikaltaan keskikenttäpelaaja. Hän pelasi kotimaansa sarjoissa vuoteen 2011 saakka ja sen jälkeen Turkissa, Saudi-Arabiassa, Yhdistyneissä arabiemiirikunnissa, Australiassa ja viimeiset pelivuotensa 2018–2023 Kiinassa. Hän voitti Al-Nassrin joukkueessa Saudi-Arabian liigamestaruuden vuonna 2015. Hän voitti Wisła Płockin joukkueessa Puolan cupin vuonna 2006 mutta ei pelannut loppuottelussa. Hän voitti Sydney FC:n joukkueessa Australian cupin vuonna 2017 ja pelasi vain loppuottelun.
Mierzejewski pelasi Puolan A-maajoukkueessa runsaat 40 ottelua vuosina 2010–2013. Hän teki maaotteluissaan kolme maalia: kesäkuussa 2011 ystävyysottelussa Argentiinaa, syyskuussa 2012 MM-karsintaottelussa Montenegroa ja syyskuussa 2013 MM-karsintaottelussa San Marinoa vastaan. Hän kuului Puolan joukkueeseen vuoden 2012 EM-kilpailuissa ja pääsi vaihdosta kentälle kahdessa alkulohko-ottelussa.
Agnes Maule Machar

Agnes Maule Machar
Agnes Maule Machar (23. tammikuuta 1837 Kingston, Ontario, Kanada – 24. tammikuuta 1927 Kingston, Ontario) oli kanadalainen kirjailija. Hän oli tuottelias kirjoittaja, jonka tuotantoon kuuluu runoja, useita romaaneja sekä historiallista ja elämäkerrallista kirjallisuutta. Machar kirjoitti myös ajan johtaviin aikakauslehtiin.
Machar oli skotlantilaisten maahanmuuttajien tytär. Hänen isänsä oli presbyteeripappi ja toimi Queen's Universityn rehtorina vuosina 1846–1854. Macharin ensimmäinen romaani Katie Johnstone's Cross: A Canadian Tale (1870) käsittelee päähenkilönsä hengellistä heräämistä. Muussakin kirjallisuudessaan Machar usein painottaa hengellisiä aiheita. Macharin pääteoksena on pidetty kirjaa Roland Graeme, Knight: A Novel of Our Time (1892), jossa hän käsittelee teollistumisen yhteydessä ilmenneitä sosiaalisia ja taloudellisia ongelmia. Hän esittää siinä ratkaisuksi kristillistä veljeyttä ja epäitsekkyyttä. Kirjoissa King and Country: A Story of 1812 (1874), Stories of New France (1890) ja Heroes of Canada (1893) Machar kertoo historiallisia anekdootteja, joiden tarkoitus on herättää isänmaallisia tunteita nuoressa lukijakunnassa.
Runoissaan Machar tutustuttaa lukijakuntaansa myös Kanadan maisemiin.
Al Neuharth

Al Neuharth (1999)
Allen Harold (”Al”) Neuharth (22. maaliskuuta 1924 – 19. huhtikuuta 2013) oli yhdysvaltalainen liikemies ja kolumnisti, joka perusti USA Today -lehden vuonna 1982 ja Freedom Forumin 1991. Palveltuaan toisessa maailmansodassa hän opiskeli Etelä-Dakotan yliopistossa.
Joplin (täsmennyssivu)

Joplin voi tarkoittaa seuraavia:
Janis Joplin (1943–1970), yhdysvaltalainen laulaja
Josh Joplin, yhdysvaltalainen laulaja
Scott Joplin (1867–1917), yhdysvaltalainen muusikko
Joplin, kaupunki Yhdysvalloissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Joplin”, voi hakea sivunnimihaulla, laajalla sivunnimihaulla tai tekstihaulla.
Adilabad

| Adilabad ఆదిలాబాదు / عادل آباد |
| --- | --- |
 Adilabad
 Koordinaatit: 19.67°N, 78.53°E 
Valtio:  Intia
Osavaltio:  Telangana
Piirikunta:  Adilabad
Korkeus:  264 m
Väkiluku (2011):  
 – Metropolialue:  139 103
Aikavyöhyke:  UTC+5:30
Infobox OKVirheellinen NIMI-arvo: 
Adilabad (teluguksi ఆదిలాబాదు, Ādilābādu, urduksi ‏عادل آباد‎, ʿĀdil Ābād) on Intiassa Telanganan osavaltiossa sijaitsevan Adilabadin piirikunnan pääkaupunki. Vuonna 2011 kaupunkialueella asui 139 103 henkeä.
Al Muallan piirikunta

| Al Muallan piirikunta |
| --- | --- |
Valtio:  Jemen
Hallinto:  
 – hallinnollinen keskus:  Aden
Väkiluku (2003):  49 891
Al Muallan piirikunta sijaitsee Adenin maakunnassa Jemenissä. Vuonna 2003 sen asukasluku oli 49 891.
Jops Reeman

| Mitalit | Mitalit | Mitalit |  |
| --- | --- | --- | --- |
|  Jops Reeman vuonna 1908. |  Jops Reeman vuonna 1908. |  Jops Reeman vuonna 1908. |  |
Maa:   Alankomaat
Miesten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 1908 | joukkuekilpailu |  |
Gerard Simon ”Jops” Reeman (9. elokuuta 1886 – 16. maaliskuuta 1959) oli alankomaalainen jalkapalloilija ja olympiamitalisti. Hän oli mukana vuoden 1908 kesäolympialaisissa Lontoossa pronssia voittaneessa Alankomaiden jalkapallomaajoukkueessa.
Jorge Estrada Solórzano

Jorge Estrada Solórzano
Jorge Estrada Solórzano (s. 27. elokuuta 1961 México) on meksikolainen roomalaiskatolinen piispa. Hänet vihittiin papiksi Méxicon arkkihiippakuntaan 2. kesäkuuta 1995 ja nimitettiin sen vihkipiispaksi sekä Pinhelin titulaaripiispaksi 28. toukokuuta 2013. Piispaksi vihkiminen seurasi 19. heinäkuuta. Pääkonsekraattorina toimi Norberto Rivera Carrera, jota avusti Christophe Pierre.
Jopie Selbach

| Mitalit | Mitalit | Mitalit |  |
| --- | --- | --- | --- |
|  Jopie Selbach |  Jopie Selbach |  Jopie Selbach |  |
Maa:   Alankomaat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Berliini 1936 | 4x100 m vapaauintiviesti |  |
Johanna ("Jopie") Katarina Selbach (27. heinäkuuta 1918 Haarlem – 30. elokuuta 1998 Zoetermeer) oli alankomaalainen uimari, joka edusti kotimaataan vuoden 1936 kesäolympialaisissa, Berliinissä. Siellä hän voitti kultaa 4x100 metrin vapaauintiviestissä, Willy den Oudenin, Tini Wagnerin ja Rie Mastenbroekin kanssa.
Ydinaseonnettomuus

Ydinaseonnettomuus voi tapahtua ydinaseiden kehittämisen, kokeilun, kuljetuksen tai varastoinnin yhteydessä. Ydinaseonnettomuuksia ovat esimerkiksi säteilyonnettomuudet, räjähdysonnettomuudet tai ydinaseiden uppoamiset meren pohjaan.
Ydinasekokeiden seurauksena radioaktiivista ainetta on levinnyt kokeilupaikkojen välittömään läheisyyteen sekä ilmanvirtojen mukana ympäri maapallon. Ydinaseiden kuljetuksessa räjähteitä on pudonnut lentokoneesta lentokoneen rikkoutuessa. Sukellusveneonnettomuuksissa ydinaseilla lastattuja aluksia on uponnut valtameren pohjaan. Ydinaseonnettomuuksien vaara lisääntyy aseiden vanhetessa ja on olemassa niin kauan kuin aseita on olemassa.
Sukellusveneestä kuvattu Yhdysvaltain ydinasekoe merellä kahden merimailin päässä laivaston hävittäjän ampumasta kohteesta 1962.
Ydinaseonnettomuuden vaara

Ydinaseonnettomuus voi tapahtua esimerkiksi asevaraston tulipalon yhteydessä. Tällöin esimerkiksi ydinkärki voi vahingoittua ja ydinmateriaalia (uraania tai plutoniumia) vapautua ympäristöön. Tästä voi aiheutua terveyshaittoja lähialueella. Mutta plutonium voi kulkeutua satojenkin kilometrien etäisyydelle. Suuren ydinaseen räjähtäminen Suomen lähialueella aiheuttaisi ydinvoimalaitosonnettomuutta vakavamman säteilyvaaratilanteen. Ydinjätekeskittymiin ja ydinjätteen kuljetuksiin liittyvät onnettomuudet kuten ydinkäyttöisen aluksen onnettomuus tai satelliitin maahansyöksyn vaikutukset ovat paikallisia tai ulottuvat vain lähiympäristöön.
Ydinasekokeet

Ydinasekokeissa ydinaseonnettomuudet olivat välittömiä. Ensimmäisistä ydinasekokeista lähtien niihin liittyi sekä ennakoituja että odottamattomia vahinkoja. Ennakoidut vahingot pyrittiin eliminoimaan, mutta se oli vaikeaa. Aluksi koeräjäytykset tapahtuivat maan pinnalla. Ilmakehässä tehtiin yhteensä noin 500 ydinkoetta. Nämä aiheuttivat sekä paikallista että maailmanlaajuista laskeumaa, joka koostui useista nuklideista (tärkeimpänä cesium-137). Maanpinnalla tehtävistä räjäytyksistä ydinsaaste levisi tuulten mukana maailmanlaajuisesti. Ilmakehässä tapahtuvat kokeet kiellettiin vuonna 1963. Tämän jälkeen ydinkokeita alettiin tehdä maan alla, jolloin ydinsaasteet saatettiin pitää rajoitetulla alueella. Ydinasevallat ovat tehneet ydinasekokeita harvasti asutuilla alueilla Nevadassa Yhdysvalloissa, Novaja Zemljalla Venäjällä, Kazakstanissa, Bikinin atollilla Tyynessä valtameressä ja Australiassa. Vaikka alueiden asukkaat evakuoitiin, ydinasekokeet aiheuttivat kaikissa kohteissa pitkäaikaisia säteilyongelmia niin lähialueilla kuin naapurimaissa. Säteilyä havaittiin jopa toisella puolella maapalloa.
Ydinasekokeet > Semipalatinskin kokeet

Neuvostoliiton maanpäällisiä atomipommikokeita tehtiin Semipalatinskin alueella Kazakstanissa 1949–1989. Semipalatinskissa tehtiin 40 vuoden aikana lähes 500 ydinkoetta. Laskeumien määrä pieneni, kun vuonna 1963 kokeiden tekeminen ilmakehässä kiellettiin. Ensimmäinen räjäytys vuonna 1949 oli pintaräjäytys eli siinä tuuli vei räjähdyspilveä kapeana vanana niiden muutaman kylän yli, jotka olivat tuulen alapuolella. Koealueen lähellä sijaitsevan Altain alueen asukkaiden annokset olivat keskimäärin 260 mSv. Tutkimuksissa on saatu viitteitä leukemian riskin suurentumisesta. Laskeuman vaikutus Semipalatinskin asukkaisiin oli valtava. Perimään ja sukusoluihin syntyi mutaatioita, jotka periytyivät toiseen ja edelleen kolmanteen sukupolveen. Kilpirauhassyöpä on alueella kuitenkin muuta maata selvästi yleisempää. Suurelle säteilymäärälle altistui muutama tuhat ihmistä, mutta ydinkokeet suurten asutuskeskusten lähellä vaikuttivat kaikkiaan noin 1 500 000 ihmiseen .
Ydinasekokeet > Joulusaaren kokeet

Iso-Britannia teki lukuisia ydinkokeita Australian lähellä sijaitsevilla Joulusaarilla vuosina 1952–1962. Säteilylle altistuivat paikallisten asukkaiden lisäksi brittisotilaat, jotka ovat kertoneet, ettei heille annettu juuri mitään suojavarusteita heidän altistuessaan ydinräjähdyksille. Ydinsäteilylle altistuneet brittisotilaat vaativat vuonna 2007 lääketieteellisiä tutkimuksia kokeiden vaikutuksista terveyteensä. Tutkimuksilla he toivovat saavansa tukea korvausvaatimuksilleen. Heidän perheensä ovat kärsineet muun muassa ihosyövästä ja muista ydinkokeiden säteilyn terveyshaitoista, joka on johtanut geneettisiin muutoksiin paikalla olleissa. Veteraanien edustajan mukaan aiemmin tehdyissä kokeissa on havaittu suurempia geneettisiä vaurioita kuin Tšernobylin ydinvoimalaonnettomuuden eloonjääneissä. Vuonna 2007 saarella olleita sotilaita oli elossa yli 900.
Palomaresin lento-onnettomuus

Palomaresin kalastajakylän yläpuolella Espanjassa tapahtui vuonna 1966 tuhoisa ydinaseonnettomuus jossa Yhdysvaltain ilmavoimien B-52 Stratofortress -pommikone hajosi ilmatankkaukseen yhteydessä ja syttyi tuleen. Neljä miehistön seitsemästä jäsenestä onnistui pelastautumaan heittoistuimilla. Stratotanker-tankkauskoneen polttoainekuorma räjähti, ja koneen koko nelihenkinen miehistö menehtyi. Koneiden romut levisivät yli kahdensadan neliökilometrin alueelle.
B-52:n aseistuksena oli neljä vetypommia. Yksi pommeista leijui ilman suuria vaurioita maahan laskuvarjon varassa ja löytyi kuivasta joenuomasta. Kaksi pommeista putosi maahan ilman laskuvarjon avautumista ja niiden perinteinen räjähdysainelataus räjähti levittäen plutoniumia ympäristöön. Kukaan kylän 1 500 asukkaasta ei loukkaantunut, mutta vaarallista plutoniumia levisi 226 hehtaarin alueelle. Neljäs pommeista putosi laskuvarjo osittain auenneena mereen.
Palomaresin pelloilta kaivettiin noin 1 400 tonnia plutoniumin saastuttamaa maata ja kasvillisuutta, jotka lähetettiin Etelä-Carolinaan, ydinaselaboratorion ongelmajätealueelle. Mereen pudonneen pommin löysi pienoissukellusvene kahden viikon kuluttua noin kahdeksan kilometrin päästä rannikolta 869 metrin syvyydestä. Pommi onnistuttiin nostamaan 7. huhtikuuta 1966 kauko-ohjattavan pienoissukellusveneen avulla.
Vuonna 2006 Espanjan viranomaiset raportoivat mitanneensa normaalia korkeampia säteilyarvoja Palomaresin etanoista. Jos jatkotutkimuksissa maan alta löydetään vaarallisia määriä plutoniumia, saattaa tiedossa olla mittava puhdistusoperaatio.
Vaaratilanteet

Ydinaseiden käsittelyssä ja kuljetuksessa on sattunut vuosien varrella useita vaaratilanteita. Vuonna 2006 Yhdysvallat lähetti ydinaseiden osia vahingossa Taiwaniin ja vuonna 2007 B-52-pommikone lensi Yhdysvaltain yllä mukanaan kuusi ydinohjusta ilman, että kukaan tiesi asiasta. Yhdysvaltain ilmavoimat on uudistamassa ydinaseiden käsittelyn valvontaa entisen puolustusministerin James Schlesingerin johdolla. Käskysuhteita yksinkertaistetaan sekä selkiytetään, ja samalla toteutetaan liki 200-kohtainen parannusohjelma. Useita korkea-arvoisia upseereja erotettiin asian tiimoilta.
Merestä nostettu vetypommi Palomaresin lähellä
Agnes Tschetschulin

Agnes Tschetschulin.
Agnes Tschetschulin (24. helmikuuta 1859 Helsinki – 23. huhtikuuta 1942 Tukholma) oli suomalainen viulisti, säveltäjä ja musiikkipedagogi.
Tschetschulin syntyi helsinkiläiseen kauppiasperheeseen. Venäläissukuinen isä, kauppaneuvos Feodor Tschetschulin omisti höyrylaivoja ja toimi kauppiaana. Äiti Hilda (o.s. Eckstein) oli ruotsalaista kauppiassukua. Perheeseen kuului myös kolme muuta sisarta: Mélanie, Eugénie ja esikoinen Maria Tschetschulin, Pohjoismaiden ensimmäinen naisylioppilas.
Agnes Tschetschulin opiskeli viulunsoittoa ensin Gustav Niemannin johdolla ja sitten 1882–1885 vastaperustetussa Helsingin musiikkiopistossa opettajinaan Martin Wegelius ja Anton Sitt ja opiskelutoverinaan muun muassa Jean Sibelius. Hän jatkoi opintojaan vielä kuuden vuoden ajan Berliinin musiikkikorkeakoulussa (Königliche Hochschule für Musik) Ernst Joachimin, Emanuel Wirthin ja Joseph Joachimin johdolla. Sävellystä hänelle opetti Woldemar Bargiel ja musiikin historiaa Philipp Spitta. Vuonna 1891 Tschetschulin antoi Berliinissä ja Helsingissä ensikonserttinsa, joissa soitti omia sävellyksiään.
Opintojensa jälkeen Tschetschulin teki kiertueita Marie Soldat-Roegerin kansainvälisen naiskvartetin kakkosviulistina. Sitten hän sai paikan englantilaisesta Cheltenham Ladies’ Collegesta, jossa toimi  musiikin professorina ja opetti viulunsoittoa. Viimeiset vuotensa Tschetschulin asui Tukholmassa.
Tschetschulinin romanttisen eleganteiksi luonnehdittuihin sävellyksiin kuuluvat kamarimusiikkiteokset Gavotti, Valse gracieuse, Puszta Film ja Alla Zingaresca. Näiden lisäksi hän kirjoitti joitakin lauluja sekä sotilasmarsseja kuten ”Vöyrin poikien marssi”. Hänen sävellyksiään ovat julkaisseet ruotsalaiset, saksalaiset ja englantilaiset kustantamot.
Aiheesta muualla

Välimäki, Susanna: / Tschetschulin, Agnes (1859–1942). Kansallisbiografia-verkkojulkaisu.  30.3.2021. Helsinki:  Suomalaisen Kirjallisuuden Seura.
Johan Schaefer

Johan Schaefer (k. 22. huhtikuuta 1683 Turku) oli suomalainen valtiopäivämies ja Turun pormestari.
Schaeferin vanhemmat olivat Turun pormestari Henrik Henriksson Schaefer (k. 1660) ja hänen toinen puolisonsa Margareta Gabrielsdotter Wernberg. Hän pääsi ylioppilaaksi Turussa 1642 tai 1643 ja Tartossa 1648.
Schaefer oli sotasihteerinä Puolan sodan aikana 1655–1659. Hänestä tuli Turun hovioikeuden kanneviskaali 1662, Turun pormestari 1663 ja Turun oikeuspormestari 1683. Schaefer oli valtiopäivämiehenä 1664, 1668, 1675 ja 1680 sekä Turun maakuntakokouksen osanottajana 1671.
Johan Schaefer oli naimisissa vuodesta 1664 Elisabet Wernlen (k. 1667) kanssa tämän toisessa avioliitossa  ja vuodesta 1670 Anna Wittfoothin (k. 1710) kanssa.
Johan Santana

Johan Santana
Johan Alexander Santana (s. 13. maaliskuuta 1979) on venezuelalainen baseballpelaaja. Santana on vasenkätinen ja hän pelaa New York Metsissä  aloitussyöttäjänä.
Santana syntyi Tovarissa Méridan osavaltiossa ja teki Major League -debyyttinsä 3. huhtikuuta 2000.
Peliura MLB:ssä
Minnesota Twins (2007-2007)
New York Mets (2008-nykyinen)
Palkintoja
Cy Young Award 2004,2006
Golden Glove Award 2007
valinta All-Star otteluun (2005, 2006, 2007, 2009)
Sporting News listasi vuonna 2009 50 parasta aktiivi-baseballpelaajaa. Santana sijoittui tuolla listalla kolmanneksi ollen listan paras syöttäjä.
Adrian Metcalfe

| Mitalit> Maa:   Iso-Britannia.Miesten yleisurheilu. Olympialaiset  | Mitalit> Maa:   Iso-Britannia.Miesten yleisurheilu. Olympialaiset  | Mitalit> Maa:   Iso-Britannia.Miesten yleisurheilu. Olympialaiset  | Maa:   Iso-Britannia> Miesten yleisurheilu. |
| --- | --- | --- | --- |
|  Hopeaa | Tokio 1964 | 4×400 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Belgrad 1962 | 4×400 m |  |
Adrian Peter Metcalfe (2. maaliskuuta 1942 Bradford – 2. heinäkuuta 2021) oli brittiläinen pikajuoksija ja olympiamitalisti.
Metcalfe saavutti 4 × 400 metrin viestissä olympiahopeaa Tokiossa 1964 ja EM-hopeaa Belgradissa 1962. Hän kuoli 79-vuotiaana 2. heinäkuuta 2021.
Aiheesta muualla

Adrian Metcalfe Kansainvälinen olympiakomitea. (englanniksi)
ADM-Aeolus

ADM Aeolus-satelliitti.
Atmospheric Dynamics Mission (ADM-Aeolus) on Euroopan avaruusjärjestön (ESA) kaukokartoitussatelliitti. Se mittaa kolmiulotteisesti maapallon tuulia. Tämä mahdollistaa tuulienergian taseen ja energian siirtymisen analysoinnin. Tämä voi osin selittää esimerkiksi El Niño -ilmiön.[lähde? ]
Satelliitin tehtävä oli onnistunut ja ESA suunnittelee Aeolus 2 -satelliittia jatkamaan. Satelliitin keräämää tietoa on käytetty sään ennustamisessa. Aeolus ohjattiin kohti Maata kun sen polttoaine oli lähes lopussa jotta sen paluu olisi ennakoitavissa ja se palaisi ilmakehässä Atlantin yllä.
Satelliitti

Satelliitti piti alun perin laukaista helmikuussa 2012 venäläisellä kantoraketilla. Lopulta laukaisu tapahtui 22. elokuuta 2018 Vega-raketilla.
Satelliitin lentorata on 320 km korkealla aurinkosynkronisella kiertoradalla yön ja päivän rajalla.
Satelliitti painaa noin 1 000 kg ja kuluttaa 1 000 W sähkötehoa. Satelliitti käyttää mittauksiin ultraviolettiaallonpituudella 355 nm toimivaa laseria. Airbus Defense and Space-yhtiön eli entisen EADS Astrium -yhtiön Ison-Britannian tehdas valmisti satelliitin.[lähde? ]
Tieteellinen tehtävä

Satelliitti käyttää mittauksiin Doppler Wind Lidar (DWL) -tyyppistä ALADIN-instrumenttia (Atmospheric Laser Doppler Instrument). Kyseessä on Lidar-mittalaite, joka mittaa tuulennopeuden näkösäteensä (line-of-sight, LOS) suunnassa Doppler-ilmiön avulla eri korkeuksilta ilmakehästä yöpuolelta maapalloa. Tästä tiedosta saadaan simuloitua tuulennopeuden maanpinnan suuntaiset projektiot (HLOS) eri korkeuksilla. Instrumentin avulla saadaan mitattua myös pilvien kattojen korkeus ja ilmakehän aerosolien määrä. Tutkimuksen uskotaan parantavan numeerista säänennustusta merkittävästi.[lähde? ]
ALADIN-instrumentin 1,5 metrin piikarbidipeili on valmistettu Turun yliopiston Tuorlan observatorion tiloissa toimivan Opteon Oy:n toimesta. Yhtiön johtajana toimii Tapio Korhonen, jonka optiikkaosaamiseen yritys perustuu.[lähde? ]
Aiheesta muualla

Kuvia tai muita tiedostoja aiheesta ADM-Aeolus Wikimedia Commonsissa
ADM-Aeolus Spacecraft Operations ADM-Aeolus
ESA Bulletin No. 137, ESA Programmes in Progress
Jonne Hankimaa

Jonne Raimo Hankimaa (s. 1966) on Suomen Rahapajan toimitusjohtaja elokuusta 2016 alkaen.
Aiemmin Hankimaa on toiminut Nokian ja Cargotecin palveluksessa useissa maissa, viimeksi Cargotec Intian toimitusjohtajana. Koulutukseltaan hän on kauppatieteiden maisteri.
Johan Schulin

Johan (Juho) Schulin (Vesala) (3. joulukuuta 1757 Oulun maalaiskunta – 18. joulukuuta 1828 Liminka)[lähde? ] oli suomalainen maanviljelijä ja valtiopäivämies.
Laamannioikeuden lautamies Schulinin vanhemmat olivat kauppias Mikael (Michael) Schulin ja Anna Wacklin ja puolisot Maria Kramsu (Paaso) ja Liisa Ohukainen. Runoilija Frans Mikael Franzén oli hänen enonsa.[lähde? ] Schulin edusti talonpoikaissäädyssä Porvoon valtiopäivillä 1809 Oulun läänin Oulun tuomiokuntaa ja Kemin kihlakuntaa. Hän oli valtiopäivillä valtiovarainvaliokunnan jäsen.
Adrian Mannarino

| Adrian Mannarino |
| --- | --- |

Henkilötiedot
Syntynyt: 29. kesäkuuta 1988 (ikä 36)
Kansalaisuus:   Ranska
Tennispelaaja
Pituus:  181 cm
Paino:  70 kg
Kätisyys:  vasen
Ammattilaisena:  2004–
Palkintorahat:  12 784 743 USD
Kaksinpeli
Paras sijoitus:  17. (29.1.2024)
Voitot/tappiot:  299–337
Grand Slam -turnauksissa
Australian avoimet:  4. kierros (2022, 2024)
Ranskan avoimet:  2. kierros (2014, 2016)
Wimbledon:  4. kierros (2013, 2017, 2018)
Yhdysvaltain avoimet:  3. kierros (2013, 2014, 2017)
Nelinpeli
Voitot/tappiot:  46–118
Aiheesta muualla
adrianmannarino.fr
ITF
ATP
Adrian Mannarino (s. 29. kesäkuuta 1988 Soizy-sous-Montmorency) on ranskalainen tennispelaaja. Parhaimmillaan hän on ollut ATP-listan sijalla 17 tammikuussa 2024.
Grand Slam -turnauksissa Mannarino on päässyt parhaimmillaan neljännelle kierrokselle Wimbledonissa 2013, 2017 ja 2018.
Yhdysvaltain avoimissa 2010 Mannarino voitti Pere Riban, mutta hävisi toisella kierroksella Fernando Verdascolle.
Vuoden 2011 Australian avoimissa Mannarino voitti ensimmäisellä kierroksella Ryan Harrisonin, mutta hävisi toisella kierroksella Richard Gasquetille. Mannarino selviytyi puolivälieriin Aucklandin ATP World Tour 250 -sarjan turnauksessa. Puolivälierässä hän hävisi Nicolás Almagrolle luvuin 6–7(3), 7–6(1), 2–6. Australian avointen toisen kierroksen jälkeen hän pääsi välieriin Johannesburgissa, jossa hävisi isäntämaan Kevin Andersonille. Ranskan avoimissa hän hävisi ensimmäisellä kierroksella Guillaume Rufinille. Wimbledonissa Mannarino voitti Conor Nilandin, mutta hävisi toisella kierroksella Roger Federerille.
Aiheesta muualla

Wikimedia Commonsissa on kuvia tai muita tiedostoja aiheesta .
Adrian Mannarino profiili ATP:n kotisivuilla